Na druhom mieste skončil líder šampionátu Nemec Sebastian Vettel na Ferrari, pódium skompletizoval tretí Austrálčan Daniel Ricciardo na Red Bulle.
Fínsky jazdec je v priebežnom poradí seriálu MS na tretej pozícii, Vettel zvýšil náskok na čele klasifikácie pred v nedeľu štvrtým Lewisom Hamiltonom (Mercedes) už na dvadsať bodov.
Bottas mal z pole position dokonalý štart, hneď od úvodných metrov sa dokázal výraznejšie odpútať od svojich rivalov a od prvého kola si išiel svoje vlastné preteky. O vzruch sa v prvej zákrute postaral Kvjat, ktorý spustil reťazovú reakciu, keď ťukol do Alonsa a ten následne do Verstappena.
Ruského pilota za tento moment potrestali prejazdom boxovou uličkou, obaja účastníci incidentu však po prvom kole museli odstúpiť z pretekov. Hlavne pre Verstappena pokračuje tohtoročná "čierna" séria, keď nedokončil už piate preteky z uplynulých siedmich VC.
Hamiltonovi medzitým vychádzala stíhacia jazda, z ôsmej pozície sa postupne prepracoval v úvodnej štvrtine pretekov na piate miesto. Progres zaznamenali tiež oba Williamsy, ktoré postúpili oproti štartu o osem pozícií a razom sa ocitli na miestach zaručujúcich body.
Od 32. kola miešali poradím zástavky v boxoch, ako prvý do nich zamieril Hamilton. Britovi taktika vyšla, skoršou zastávkou sa mu podarilo dostať cez Räikkönena. Fín síce stanovil nový rekord okruhu, ale svoje umiestnenie nedokázal zlepšovať.
Záver nepriniesol očakávanú drámu, Vettelovi sa nepodarilo stiahnuť stratu na vedúceho Bottasa a ani snaha Hamiltona dostať sa cez Ricciarda nevyšla.
Seriál F1 pokračuje Veľkou cenou Veľkej Británie, ktorá je na programe v nedeľu 16. júla na okruhu Silverstone.
Formula 19. July 2017 o 14:00
SIPELBERG, BRATISLAVA. Fínsky pilot Valtteri Bottas sa stal víťazom kvalifikácie na nedeľňajšiu Veľkú cenu Rakúska formuly 1. Jazdec tímu Mercedes predviedol na okruhu Red Bull Ring nový rekordný čas 1:04,251 min a o 42 tisícin sekundy zdolal Sebastiana Vettela na monoposte Ferrari.
Pre Bottasa to bola po VC Bahrajnu druhá pole position v tejto sezóne i celej kariére. Na treťom mieste skončil Bottasov tímový kolega Lewis Hamilton s mankom 173 tisícin, ale pre avizovanú výmenu prevodovky klesne na štarte VC Rakúska na ôsmu priečku.
V druhom rade sa tak ocitnú Kimi Räikkönen z Ferrari (+0,528) a Daniel Ricciardo na Red Bulle (+0,645).
Podľa špecializovaného portálu motorsport.com sa čas 1:04,251 radí na ôsme miesto historického rebríčka kvalifikačných pokusov v F1. Absolútnym rekordom zostáva čas 58,790 s v podaní Nikiho Laudu z VC Francúzska 1974 v Dijone.
Nedeľňajšia Veľká cena Rakúska sa začne o 14.00 h.
Výsledky - Veľká cena Rakúska F1 - Spielberg - sobota - kvalifikácia: 1. Valtteri Bottas (Fín.) Mercedes 1:04,251 min, 2. Sebastian Vettel (Nem.) Ferrari +0,042 s, 3. *Lewis Hamilton (V. Brit.) Mercedes +0,173, 4. Kimi Räikkönen (Fín.) Ferrari +0,528, 5. Daniel Ricciardo (Aus.) Red Bull +0,645, 6. Max Verstappen (Hol.) Red Bull +0,732
* - posun o päť miest nižšie na štarte